बादल (बॉबी देओल) 1984 के दंगों का शिकार रहा है, जिसे एक आतंकवादी (आशीष विद्यार्थी) द्वारा पाला गया। राजा अब भोला-भाला गाँव का बालक नहीं रहा है। वो अब आतंकवादियों में शामिल हो गया है और बैंक लूटने में उनकी मदद करता है। कुछ समय के लिए उसे छिपने के लिए कहा जाता है। एक ईमानदार पुलिस अधिकारी (अमरीश पुरी) और उसका परिवार युवा बादल को शरण देता है जहाँ चुलबुली रानी (रानी मुखर्जी) उसके साथ प्यार में पागल हो जाती है। रंजीत सिंह का परिवार अंततः बादल को एक बेटे के रूप में मान लेता है। सिंह परिवार और रानी के माध्यम से बादल को जीवन का एक नया मोड़ मिलता है और वो भावनाओं, प्रेम और रिश्तों के मूल्यों को समझने लगता है, जो उसे अपने जीवन में कभी नहीं मिले।